stanford-oval/wikipedia huggingface dataset:
מוסטפא מוחמד
הערות שוליים

↑  فيتوريا يعلن قائمة منتخب مصر لبطولة أمم أفريقيا ٢٠٢٤ בחשבון הטוויטר הרשמי של התאחדות הכדורגל המצרית, 30 בדצמבר 2023 (בערבית)
| נבחרת מצרים – גביע אפריקה לאומות 2021 |
| --- | --- | --- |
|  1 א-שנאווי •  2 עבד אל-מונעם •  3 כמאל •  4 א-סוליה •  5 פתחי •  6 חגאזי •  7 טרזגה •  8 עאשור •  9 שריף •  10 סלאח •   11 ר. סובחי •  12 אשרף • 13 פתוח •  14 מוחמד • 15 מחמוד חמדי • 16 אבו גבל • 17 א-נני • 18 לאשין • 19 א-סעיד • 20 עלא • 21 זיזו • 22 מרמוש • 23 מ. סובחי • 24 גאד • 25 תאופיק • 26 עאדל • 27 מחמוד חמדי • 28 מרואן חמדי • מאמן: קיירוש |  1 א-שנאווי •  2 עבד אל-מונעם •  3 כמאל •  4 א-סוליה •  5 פתחי •  6 חגאזי •  7 טרזגה •  8 עאשור •  9 שריף •  10 סלאח •   11 ר. סובחי •  12 אשרף • 13 פתוח •  14 מוחמד • 15 מחמוד חמדי • 16 אבו גבל • 17 א-נני • 18 לאשין • 19 א-סעיד • 20 עלא • 21 זיזו • 22 מרמוש • 23 מ. סובחי • 24 גאד • 25 תאופיק • 26 עאדל • 27 מחמוד חמדי • 28 מרואן חמדי • מאמן: קיירוש | מצרים |
| נבחרת מצרים – גביע אפריקה לאומות 2023 |
| --- | --- | --- |
|  1 א. א-שנאווי •  2 גבר •  3 האני •  4 כמאל •  5 ח. פתחי •  6 חגאזי •  7 טרזגה •  8 עאשור •  9 קוקה •  10 סלאח •   11 כהרבא •  12 חמדי • 13 פתוח •  14 עטיה • 15 אבראהים • 16 מ. א-שנאווי • 17 א-נני • 18 מ. פתחי • 19 מוחמד • 20 חמאדה • 21 סאמי • 22 מרמוש • 23 אבו גבל • 24 עבד אל-מונעם • 25 זיזו • 26 סובחי • 27 לאשין • מאמן: ויטוריה |  1 א. א-שנאווי •  2 גבר •  3 האני •  4 כמאל •  5 ח. פתחי •  6 חגאזי •  7 טרזגה •  8 עאשור •  9 קוקה •  10 סלאח •   11 כהרבא •  12 חמדי • 13 פתוח •  14 עטיה • 15 אבראהים • 16 מ. א-שנאווי • 17 א-נני • 18 מ. פתחי • 19 מוחמד • 20 חמאדה • 21 סאמי • 22 מרמוש • 23 אבו גבל • 24 עבד אל-מונעם • 25 זיזו • 26 סובחי • 27 לאשין • מאמן: ויטוריה | מצרים |
מוחמד שהבודין

מוחמד שהבודין (בבנגלית: মোহাম্মদ সাহাবুদ্দিন; נולד ב-10 בדצמבר 1949), הידוע גם בכינויו צ'ופו (בבנגלית: চুপ্পু), הוא משפטן ופוליטיקאי בנגלי המכהן כנשיא בנגלדש (אנ') ה-16. הוא נבחר בבחירות לנשיאות בשנת 2023 בהמלצת מפלגת השלטון, הליגה האוואמית. לפני כהונתו כנשיא, שירת כשופט מחוזי ושופט בתי משפט לערעורים וכממונה בוועדת המאבק בשחיתות מ-2011 עד 2016.
ביוגרפיה > ראשית חייו וחינוך

שהבודין נולד ב-10 בדצמבר 1949 באזור ג'ובילי טנק שבשיברמפורה, במחוז סאדאר במחוז פאבנה במזרח בנגל (כיום בנגלדש).
שהבודין למד בבית הספר פורבטאן גנדי בפאבנה ולאחר מכן התקבל לאקדמיה רדהנאגאר מג'ומדר בכיתה ד', שם סיים את בחינת ה-SSC (אנ') בשנת 1966. לאחר מכן סיים את בחינות ה-HSC (אנ') והתואר הראשון במכללת אדוארד בפאבנה בשנים 1968 ו-1972 בהתאמה. הוא השלים תואר שני בפסיכולוגיה מאוניברסיטת רג'שאהי בשנת 1974, ולאחר מכן תואר במשפטים במכללת שאהיד אמינודין למשפטים בשנת 1975.
ביוגרפיה > קריירה

שהבודין היה מנהיג סטודנטים של הליגה האוואמית בסוף שנות ה-60 ותחילת שנות ה-70. הוא שימש כמזכיר הכללי של אגודת הסטודנטים במכללת אדוארד בפאבנה, נשיא אגודת הסטודנטים של מחוז פאבנה ונשיא ליגת הנוער במחוז. הוא היה רכז המחוז של אגודת הסטודנטים שדין בנגלה. הוא היה מזכיר המחוז של הליגה האוואמית והליגה החקלאית-פועלת של בנגלדש (BAKSAL). לאחר ההתנקשות בשייח' מוג'יבור רחמן בשנת 1975, הוא נאסר למשך שלוש שנים.
בשנת 1982 הצטרף שהבודין לשירות המדינה הבנגלדשי (BCS) כעוזר שופט. הוא קודם לתפקיד שופט מחוזי ושופט ערעורים, המשרה הגבוהה ביותר בשירות המשפטי של בנגלדש. הוא נבחר לכהן כמזכיר הכללי של איגוד השירות המשפטי בשנים 1995 ו-1996.
שהבודין מונה על ידי משרד המשפטים לענייני חקיקה ופרלמנט לשמש כמתאם במשפט של רוצחי שייח' מוג'יבור רחמן. הוא שימש כנציב הבחירות במועצה הלאומית של הליגה האוואמית של בנגלדש בשנת 2022.
בפברואר 2023, שהבודין התפטר מחבר המנהלים של הבנק האיסלאמי של בנגלדש לאחר שנבחר לנשיא בנגלדש, תפקיד בו שימש מאז 2017.
ביוגרפיה > קריירה > נשיאות > בחירות

שהבודין נבחר על ידי מפלגת הליגה האוואמית כמועמד שלהם לנשיא בנגלדש. ב-12 בפברואר 2023, הוא הגיש את מועמדותו לנציב הבחירות הראשי ולמנהל הבחירות לנשיאות בבחירות, בהן היה המועמד היחיד. לאחר מכן הוא נפגש עם ראש הממשלה שק הסינה ואזד. המועמדות שלו התקבלה בברכה על ידי מפלגת האופוזיציה, ג'אטיה, בעוד שמפלגת בנגלדש הלאומית הביעה חוסר עניין. ב-13 בפברואר 2023, הוא נבחר רשמית לנשיא ה-22 של המדינה ללא התנגדות.
ביוגרפיה > קריירה > נשיאות > כהונה

במרץ 2024, שהבודין הטיל וטו על חוק העבודה 2023 שעבר בפרלמנט ושלח אותו לעיון מחדש.
ביוגרפיה > קריירה > נשיאות > התפטרות שייח' חסינה

ב-5 באוגוסט 2024, הרמטכ"ל, גנרל וואקר-וז-זמן, מסר את מכתב ההתפטרות של ראש הממשלה שק הסינה ואזד לשהבודין. הוא החל מיד בתהליך פגישות עם מנהיגים פוליטיים מרחבי המדינה כדי לדון בהקמת ממשלת ביניים. הוא גם פיזר את הפרלמנט.
הנשיא שהבודין הורה גם לשחרר את ראש הממשלה לשעבר חאלדה ג'ייה ממעצר בית.
ב-6 באוגוסט, שהבודין, כמפקד העליון של כוחות הצבא של בנגלדש, הורה על שינוי משמעותי בצבא בנגלדש, שכלל הדחת מספר קצינים המקורבים לליגה האוואמית, כולל גנרל זיאול חסן.
חיים אישיים

מאז נובמבר 1972, שהבודין נשוי לרבקה סולטנה, לשעבר מזכירה משותפת לממשלת בנגלדש. כיום היא משמשת כחברת סגל באוניברסיטת פרימאזה ויושבת ראש ומייסדת של ארגון חברים למען ילדים. יחד יש להם בן אחד, ארשד אדנאן, שהפיק מספר סרטים בנגלדשים, כולל הסרט המצליח ביותר בבנגלדש, "פריוטומה" (2023) (אנ').
מורשת

לכבודו, נבנה פארק על ידי עיריית פאבנה בשנת 2020 נקרא "פארק השעשועים ביר מוקטיג'ודה מוחמד שהבודין צ'ופו".
הערות שוליים

↑  Md Shahabuddin set to become next President of Bangladesh, The Business Standard, ‏12 בפברואר 2023 (באנגלית)
↑  রাষ্ট্রপতির কার্যালয়, bangabhaban.portal.gov.bd (באנגלית)
1 2 3 4  Md Shahabuddin elected 22nd president of Bangladesh, The Business Standard, ‏13 בפברואר 2023 (באנגלית)
↑  Staff Correspondent, Mohammad Shahabuddin elected 22nd president of Bangladesh, Prothomalo, ‏13 בפברואר 2023 (באנגלית)
↑  Bangladesh president orders release of ex-PM Khaleda Zia, Al Jazeera (באנגלית)
מייקל אדמס (כדורסלן)

| --- | --- |
 לידה:  19 בינואר 1963 (בן 61) הרטפורד שבקונטיקט, ארצות הברית
 עמדה:  רכז
 גובה:  1.78 מטר
 מכללה:  בוסטון קולג'
 דראפט:  בחירה מספר 66, 1985 סקרמנטו קינגס
 קבוצות כשחקן
 1985   1986–1987   1987–1991   1991–1994   1994–1996:  סקרמנטו קינגס   וושינגטון בולטס   דנוור נאגטס   וושינגטון בולטס   שארלוט הורנטס
 הישגים כשחקן
 השתתפות במשחק האולסטאר של ה-NBA‏ (1992)
מייקל אדמס (באנגלית: Michael Adams; נולד ב-19 בינואר 1963) הוא כדורסלן עבר אמריקאי, אשר שיחק בליגת ה-NBA בין השנים 1985–1996. ממוצעיו הכוללים לאורך קריירת ה-NBA הם 14.7 נקודות, 2.9 ריבאונדים, 6.4 אסיסטים ו-1.7 חטיפות למשחק.
קריירת מכללות

אדמס נולד בעיר הרטפורד שבקונטיקט, ובין השנים 1981–1985 למד בבוסטון קולג'. בעונתו הראשונה בקבוצת הכדורסל של האוניברסיטה העפיל עמה לשלב רבע הגמר של טורניר אליפות המכללות (NCAA Elite Eight), בו הפסידו מול אוניברסיטת יוסטון בה שיחקו האקים אולאג'ואן וקלייד דרקסלר. ב-3 העונות הבאות בבוסטון קולג' קלע 16.3 נקודות בממוצע למשחק, ובשתיים מתוכן הוביל את הקבוצה לשמינית גמר אליפות המכללות (1983 ו-1985).
קריירת משחק

בדראפט ה-NBA‏ 1985 נלקח אדמס בבחירה ה-66 על ידי סקרמנטו קינגס, אך כבר לאחר 18 משחקים שוחרר מהקבוצה. בעונת 1986/1987 שיחק עבור וושינגטון בולטס, וקלע במדיה 7.2 נקודות למשחק כשחקן ספסל.
לקראת עונת 1987/1988 הועבר בטרייד לדנוור נאגטס. ב-3 עונותיו הראשונות בדנוור ביסס את מעמדו כשחקן מוביל עם ממוצעים של 15.9 נקודות ו-6.3 אסיסטים למשחק, וסייע לנאגטס להעפיל לשלב הפלייאוף בכל 3 העונות. בעונת 1988/1989 שבר את שיא ה-NBA למספר שלשות בעונה, עם 166, ובעונה העוקבת שמר על תארו כ"מלך השלשות" כשקלע 158. בעונת 1990/1991, עם עזיבתם של כוכבי הקבוצה אלכס אינגליש ופאט ליבר, רשם את עונתו האישית הטובה ביותר כאשר קלע 26.5 נקודות (שישי בליגה) ומסר 10.5 אסיסטים (שלישי בליגה) בממוצע למשחק, אך קבוצתו סיימה את העונה במקום האחרון באזור המערבי, עם מאזן 20–62. ב-23 במרץ 1991 קלע שיא קריירה של 54 נקודות במשחק הנאגטס מול מילווקי באקס.
ביוני 1991, לאחר 4 עונות בדנוור, הועבר בטרייד בחזרה לבולטס בתמורה לבחירה השמינית בדראפט 1991. בעונת 1991/1992 נבחר להשתתף במשחק האולסטאר בפעם היחידה בקריירה, לאחר שרשם ממוצעים של 18.1 נקודות ו-7.6 אסיסטים למשחק, אולם בשתי העונות הבאות הציג יכולת מאכזבת עם כ-13.5 נקודות למשחק. ב-3 עונותיו בוושינגטון רשמה הקבוצה מאזן מצטבר של 71 ניצחונות לעומת 175 הפסדים (28.9%).
בקיץ 1994 נשלח בטרייד לשארלוט הורנטס, במדיה שיחק בשתי העונות הבאות, שהיו האחרונות בקריירה שלו בטרם פרש ממשחק.
קריירת אימון

בין השנים 1999–2007 שימש כעוזר מאמן בקבוצת ריצ'מונד רית'ם מ"ליגת הכדורסל הבינלאומית" (1999–2000), בוונקובר/ממפיס גריזליס מה-NBA‏ (2000–2002) ובקבוצת הכדורסל של אוניברסיטת מרילנד (2005–2007), וכמאמן הראשי של וושינגטון מיסטיקס מליגת ה-WNBA‏ (2004).
הערות שוליים

↑  סטטיסטיקות קריירת המשחק של אדמס ב-NBA, באתר basketball-reference.com
↑  סטטיסטיקות המכללות של אדמס, באתר sports-reference.com
↑  רשימת הנבחרים בדראפט 1985, באתר basketball-reference.com
↑  אדמס נשלח בטרייד לדנוור, באתר לוס אנג'לס טיימס, 3 בנובמבר 1987
↑  סטטיסטיקות המשחק בין הנאגטס לבאקס, באתר basketball-reference.com
↑  אדמס מועבר בטרייד לוושינגטון, באתר UPI.com,‏ 11 ביוני 1991
↑  ביוגרפיה, באתר קבוצת אוניברסיטת מרילנד
מייקל אוביורה

| --- | --- |

 לידה:  8 באוקטובר 1986 (בן 38) צפון לונדון, הממלכה המאוחדת 
 מדינה:  הממלכה המאוחדת 
 מקום לימודים:  בית הספר בישופ דאגלס  בית הספר הנדון 
 פרופיל ב-IMDb
 
מייקל אוביורה (באנגלית: Michael Obiora; נולד ב-8 באוקטובר 1986) הוא שחקן וסופר בריטי.
ביוגרפיה

אוביורה נולד בצפון-מערב לונדון להורים ניגרים משבט האיגבו. כבר בגיל שש החליט אוביורה להיות בדרן כמו מייקל ג'קסון הנערץ עליו, ואמו רשמה אותו לשיעורי משחק.
בגיל תשע היה אוביורה לילד הצעיר ביותר שהופיע בסדרה "גריינג' היל". הוא גילם בסדרה את מקס אבאסי במשך חמש שנים.
לפני יום הולדתו ה-18 לוהק אוביורה לתפקיד החייל ג'קסון קלארק בסדרה "Bombshell" של רשת ITV, לצדה של זואי לוקר, כוכבת "נשות הכדורגלנים". אחרי סיום צילומי הסדרה, כיכב אוביורה במשך שבעה חודשים במחזה "Elmina's Kitchen" מאת קוואמה קווי ארמה, שהוצג בתיאטרון גאריק. עוד השתתף במחזה "Exclude Me" שהועלה בתיאטרון צ'לסי, ושיחק בתפקיד ראשי במחזה "Fallout" בתיאטרון רויאל קורט, ובמחזה "Badnuff" בתיאטרון סוהו.
בטלוויזיה הופיע אוביורה בסדרות "המשפחה שלי", "השופט ג'ון דיד", "עברייני על", "Sea of Souls", בסדרה "החיים שאחרי" של ITV1, בפרק "Blink" בסדרה "דוקטור הו", "רופאים", "The Bill", ובסדרה הרפואית "הולבי סיטי". באופרת הסבון "איסטאנדרס" הופיע אוביורה בארבעה פרקים בתפקיד כדורגלן פלייבוי בשם אליס פרינס.
אוביורה גילם את פקיד הקבלה בן טרומן בסדרת הדרמה "מלון בבילון" של ערוץ BBC One. הסדרה בוטלה אחרי ארבע עונות. הוא הצטרף לצוות שחקני הסדרה הרפואית הוותיקה זוכת הבאפט"א "חדר מיון" בעונה ה-26 וגילם אח בשם לויד אסייק. הוא שיחק בסדרה במשך שנתיים. ב-2015 היה אוביורה חלק מאנסמבל שחקנים בינלאומי בסדרת המתח "רצח בדם קר". בינואר 2017 הופיע בפרק "Red in Tooth and Claw" בסדרה "רציחות במידסומר".
ביוגרפיה > חיים אישיים

ב-20 בספטמבר 2014 התחתן אוביורה עם בת זוגו בטקס על חוף הים באיי סיישל. אוביורה חובב ספורט וכושר, ואוהד נלהב של קבוצת הכדורגל ארסנל. הוא כתב רומן בשם "Black Shoes" שיצא לאור בפורמט אלקטרוני בשנת 2009. בנובמבר 2014 יצא לאור הרומן השני שלו "Vivian's Couch".
ב-2008 אובחן אוביורה כחולה במחלת צליאק.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1998–2002 | גריינג' היל | Grange Hill | מקס אבאסי | סדרת טלוויזיה (67 פרקים) |
| 2002 | רופאים | Doctors | אדם צ'רלטון | בפרק "A Quick Fix" |
| 2003 |  | The Bill | נייתן מורלי | סדרת טלוויזיה |
| 2003 | הולבי סיטי | Holby City | פרי גרין | בפרק "Endgame" |
| 2004 |  | Sea of Souls | לוקאס | בפרק "That Old Black Magic" |
| 2004 |  | Powers | טיירון לואיס |  |
| 2004 | המשפחה שלי | My Family | ג'ק | בפרק "You Don't Know Jack" |
| 2005 | השופט ג'ון דיד | Judge John Deed | גֵ'ז באלף | בפרק "Above the Law" |
| 2006 |  | Bombshell | ג'קסון קלארק | סדרת טלוויזיה (7 פרקים) |
| 2006 | החיים שאחרי | Afterlife | טרנס אוליבטס | בפרק "The Rat Man" |
| 2006–2009 | מלון בבילון | Hotel Babylon | בן טרומן | סדרת טלוויזיה (32 פרקים) |
| 2007 | דוקטור הו | Doctor Who | מפקח בילוש בילי שיפטון | בפרק "Blink" |
| 2007 |  | The MOBOS | מנחה אורח |  |
| 2007 |  | Children in Need | בן טרומן | סדרת טלוויזיה (פרק אחד) |
| 2008 |  | Big Brothers Big Mouth | בתפקיד עצמו |  |
| 2008 |  | Nuts TV | בתפקיד עצמו |  |
| 2008–2015 |  | The Wright Stuff | בתפקיד עצמו; חבר בפאנל |  |
| 2008 |  | Soccer AM | בתפקיד עצמו |  |
| 2008 |  | Ready Steady Cook | בתפקיד עצמו; מתחרה |  |
| 2008 |  | Breakfast | בתפקיד עצמו |  |
| 2009–2015 |  | OH TV | בתפקיד עצמו; חבר בפאנל |  |
| 2009 | איסטאנדרס | EastEnders | אליס | סדרת טלוויזיה (4 פרקים) |
| 2009 | עברייני על | Misfits | הבלש פיט | סדרת טלוויזיה (5 פרקים) |
| 2011 |  | Lethal | אנדרו |  |
| 2011–2013 | חדר מיון | Casualty | ליוד אסייק | סדרת טלוויזיה (65 פרקים) |
| 2015 | רצח בדם קר | Fortitude | מקס קורדרו | סדרת טלוויזיה (עונה ראשונה) |
| 2015, 2019 | לות'ר | Luther | ארול מינטי | סדרת טלוויזיה (4 פרקים) |
| 2017 | רציחות במידסומר | Midsomer Murders | אוליבר מרסט | בפרק "Red in Tooth & Claw" |
| 2018 | טומב ריידר | Tomb Raider | בקסטר |  |
| 2020 |  | Death in Paradise | כריסטופר ויליאמס | בפרק "Pirates of the Murder Scene" |
| 2024–הווה | לצאת נקי | Sexy Beast | ההולנדי | 5 פרקים |
הערות שוליים

1 2  Lovejoy, Tim; Louise Redknapp and Simon Rimmer. (28 ביוני 2009). Something for the Weekend (Television production). BBC 2. {{cite AV media}}:  (עזרה)
↑  Morris, Davina (22 בפברואר 2006). "'It's Great Acting Gay'". Voice. נבדק ב-10 ביולי 2011. {{cite news}}:  (עזרה)(הקישור אינו פעיל)
↑  "New Nurses For BBC's Casualty". ATV Today. נבדק ב-10 ביולי 2011. {{cite web}}:  (עזרה)
↑  Briggs, Helen (9 ביולי 2009). "Hotel Babylon star on coeliac disease". BBC News. נבדק ב-10 ביולי 2011. {{cite news}}:  (עזרה)
| --- | --- |
בקרת זהויות :  LCCN: nb2009031411  VIAF: 103512326   WorldCat (עם VIAF): 103512326
מבחן אוקסידאז

מבחן אוקסידאז (באנגלית: Oxidase test) הוא אחד מהמבחנים הביוכימיים המקובלים במיקרוביולוגיה שמיועד לשם ביצוע הבחנה ראשונית בין סוגים שונים של מיקרואורגניזמים בכלל וחיידקים בפרט. המבחן מתבסס על יכולתו (או אי-יכולתו) של מיקרואורגניזם לחמצן, באמצעות האנזים ציטוכרום C אוקסידאז (Cytochrome C oxidase) תרכובות ארומטיות מסוימות, בהן משתמשים במהלך המבחן, לקבלת שינוי צבע הנראה לעין. את המבחן מבצעים בדרך כלל על גבי רצועות של נייר סופג שספוגות בחומר מחזר (שיטה עקיפה), או בטפטוף ישיר של החומר המחזר על גבי מושבה (שיטה ישירה). 
מבחן אוקסידאז כשלעצמו אינו מספיק, במרבית המקרים, כדי לקבוע בצורה חד משמעית את סוג המיקרואורגניזם הנבדק. אולם שילובו עם מבחנים ביוכימיים נוספים (מבחן קטלאז, מבחן אוראז, מבחן קואגולאז ועוד) מעלה את יכולת הזיהוי של הסוגים.
אנזימי אוקסידאז

אנזימי אוקסידאז הם קבוצה של אנזימים שמזרזים תגובות חמצון-חיזור בתאים. ציטוכרום C אוקסידאז הוא אנזים מרכזי בשרשרת מעבר האלקטרונים במיטוכונדריה של יצורים איקריוטיים ועל גבי קרום התא של יצורים פרוקריוטיים, בהם חל חיזור של חמצן למים. אנזימי אוקסידאז מפורסמים נוספים ששייכים לקבוצה הם: מונואמין אוקסידאז, ציטוכרום P450 אוקסידאז וקסנתין אוקסידאז.
אופן ביצוע המבחן

להלן שתי השיטות הנפוצות לביצוע מבחן אוקסידאז על כל שלביהן.
אופן ביצוע המבחן > שיטה עקיפה

באמצעות כלי מתאים (פיפטה, טפי וכדומה) יש להרטיב את רצועת הנייר הסופג ב-Kovács oxidase reagent ‏(1% TMPD - ‏tetra-methyl-p-phenylenediamine dihydrochloride) ולהמתין עד להתייבשותו.
באמצעות מחט בקטריולוגית, או קיסם עץ סטרילי יש להרים מושבת חיידקים מבודדת, נקייה וטרייה מעל צלחת פטרי (18-24 שעות לאחר זריעה על מצע אגר) ולמרוח אותה בעדינות על גבי רצועת נייר סופג שספוגה ב-TMPD.
יש להמתין לשינוי צבע הנייר.
וריאציה אחרת של השיטה העקיפה כוללת רצועות נייר סופג, או דסקיות ספוגים מבעוד מועד ב-TMPD. אם משתמשים בחומרים מסוג זה, תחילה יש להרטיבם במספר טיפות מים מזוקקים, או סליין ומיד אחר כך למרוח את מושבת החיידקים.
אם כעבור מספר שניות ניתן להבחין בהופעת צבע כחול-סגול, אזי המיקרואורגניזם שנבדק יקרא אוקסידאז-חיובי.
אם כעבור מספר שניות לא ניתן להבחין בהופעת צבע כחול-סגול, אזי המיקרואורגניזם שנבדק יקרא אוקסידאז-שלילי.
אופן ביצוע המבחן > שיטה ישירה

באמצעות כלי מתאים (פיפטה, טפי וכדומה) יש למקם 1-2 טיפות TMPD, או Gordon and McLeod oxidase reagent ‏(1% DMPD - ‏dimethyl-p-phenylenediamine dihydrochloride) ישירות על גבי מושבת חיידקים מבודדת, נקייה וטרייה מעל צלחת פטרי (18-24 שעות לאחר זריעה על מצע אגר).
יש להמתין לשינוי צבע המושבה.
TMPD - אם כעבור מספר שניות ניתן להבחין בהופעת צבע כחול-סגול, אזי המיקרואורגניזם שנבדק יקרא אוקסידאז-חיובי.
DMPD - אם כעבור 10-30 דקות ניתן להבחין בהופעת צבע אדום, או לאחר שעה ניתן להבחין בצבע שחור, אזי המיקרואורגניזם שנבדק יקרא אוקסידאז-חיובי.
אם כעבור מספר שניות לא ניתן להבחין בהופעת צבע כחול-סגול (TMPD), או כעבור שעה לא ניתן להבחין בהופעת צבע שחור (DMPD), אזי המיקרואורגניזם שנבדק יקרא אוקסידאז-שלילי.
אופן ביצוע המבחן > הערות לביצוע המבחן

יש להשתמש במושבות בנות 18-24 שעות בלבד לאחר זריעה על מצע אגר, שכן מושבות צעירות או זקנות מדי עלולות להוביל לקבלת תוצאות שגויות.
אין להשתמש במושבות חיידקים שגדלו על אגרים בהם מתרחש תהליך של תסיסת סוכרים (לדוגמה, אגר MacConkey, אגר TCBS). זאת משום שהתססה של סוכרים גורמת לירידה ברמת החומציות של האגר, וירידה מתחת ל-pH=5.1 תוביל לפגיעה בציטוכרום C אוקסידאז ולקבלת תוצאות שליליות שגויות (False negative).
במיקרואורגניזמים להם פעילות אוקסידאז חלשה, יש להמתין 90-120 שניות עד להופעת צבע כחול-סגול (TMPD). אין להמתין מעבר לטווח זמן זה, שכן הדבר עלול להוביל לקבלת תוצאות חיוביות שגויות (False positive).
את החומר המחזר יש לשמור בכלי אטום לאור בקירור ואין להשתמש בו מעבר לתאריך התפוגה. את רצועות הנייר הסופג והדסקיות שספוגות בחומר מחזר יש לשמור בכלי אטום לאור. חשיפה ממושכת לאור עלולה לגרום להתפרקות החומר המחזר, דבר שעלול להוביל לקבלת תוצאות שגויות שליליות.
הסבר המבחן

חיידקים שמבטאים את האנזים ציטוכרום C אוקסידאז, כחלק משרשרת מעבר האלקטרונים על גבי קרום התא, נעזרים במולקולות ‏NADH בתור תורם אלקטרונים בתהליך. במילים אחרות, מולקולת NADH משמשת כחומר מחזר בתהליך, וציטוכרום C אוקסידאז מזרז את מעבר האלקטרונים הללו. בשלב האחרון של שרשרת מעבר האלקטרונים מעביר ציטוכרום C אוקסידאז את האלקטרונים אל מולקולה קולטת, על פי רוב חמצן, ליצירת מים. במהלך מבחן אוקסידאז תרכובות ארומטיות מחזרות (DMPD, TMPD) תורמות את האלקטרונים ולמעשה מחליפות, בצורה מלאכותית, את מולקולות NADH. התרכובות הארומטיות מהוות אינדיקטורים במהלך המבחן בכך שחמצונם גורם לשינוי בצבעם לכחול-סגול, או לאדום-שחור.
כל החיידקים שהם אוקסידאז-חיוביים הם חיידקים אירוביים. אין זה אומר שחיידקים אלה הם אירובים אובליגטוריים.
חיידקים שהם אוקסידאז-שליליים לא בהכרח אנאירוביים אובליגטוריים. חיידקים אלה יכולים להיות הן אירוביים והן אנאירוביים, שכן משמעות התוצאה "אוקסידאז-שלילי" רומזת רק שהחיידקים לא מבטאים את האנזים ציטוכרום C אוקסידאז. חיידקים אלה משתמשים, ככל הנראה, באנזימי אוקסידאז אחרים על מנת לזרז את מעבר האלקטרונים בשלב הזרחון החמצוני.
סוגי חיידקים לפי מבחן אוקסידאז

להלן רשימה של מספר סוגים שכיחים של חיידקים נפוצים המחולקים לפי מבחן אוקסידאז.
| אוקסידאז-חיובי | אוקסידאז-שלילי |
| --- | --- |
Pseudomonas: Staphylococcus
Neisseria: Streptococcus
Aeromonas: Salmonella
Haemophilus: Shigella
Campylobacter: Escherichia
Helicobacter: Serratia
Moraxella: Klebsiella
ראו גם

מבחן קטלאז
זרחון חמצוני
הערות שוליים

1 2 3 4  Oxidase test: Principle Procedure and oxidase positive organisms.
1 2 3  Oxidase Test Protocol.
↑  Patrick R. Murray, Ken S. Rosenthal, Michael A. Pfaller. Medical microbiology (5th ed.). Elsevier Mosby. 2005, p.14. ISBN 978-0323033039.
| בקטריולוגיה |
| --- | --- | --- |
| מונחי יסוד | פרוקריוטים • ארכאונים (חיידקים קדומים) • חיידקים אמיתיים • אנדוטוקסין |  |
| חלקי התא החיידקי ואברוניו | נוקלאואיד • פלסמיד • ציטופלזמה • ריבוזום • קרום התא • דופן התא: פפטידוגליקן (חומצה טיכואית) • פריפלזמה • קרום חיצוני: ליפופוליסכריד • קפסולה ו-Slime layer • שוטון • פילי • פימבריה • ביופילם |  |
| מורפולוגיה | נקד • מתג • סלילון |  |
| פיזיולוגיה | פליגה • קוניוגציה • טרנספורמציה • עמידות לאנטיביוטיקה |  |
| מטבוליזם | חיידקים אירוביים (אווירניים אובליגטוריים, אווירניים פקולטטיביים, מיקרואירופילים) • חיידקים אנאירוביים (אל-אווירניים אובליגטוריים, אל-אווירניים פקולטטיביים, אל-אווירני סובל אוויר) • תסיסה • חיזור סולפט מיקרוביאלי • חיידקים סגולים |  |
| שיטות בקטריולוגיות | צביעת גראם (חיידקים גראם-חיוביים, חיידקים גראם-שליליים) • צביעה יציבת חומצה • מבחן קטלאז • מבחן אוקסידאז • מבחן קואגולאז • סיווג לנספילד • מבחן CAMP |  |
| מיגור חיידקים | חיטוי • פסטור • עיקור • אנטיביוטיקה |  |
הופעת צבע סגול על גבי דסקית ספוגה ב-TMPD מעידה על מבחן אוקסידאז חיובי בשיטה העקיפה
מולקולת DMPD
מולקולת TMPD
מיירה הס

| --- | --- |

 לידה:  25 בפברואר 1890 המפסטד, הממלכה המאוחדת של בריטניה הגדולה ואירלנד 
 פטירה:  25 בנובמבר 1965 (בגיל 75) 23, Cavendish Close Nw8, הממלכה המאוחדת 
 מקום קבורה:  Golders Green Crematorium 
 מוקד פעילות:  הממלכה המאוחדת 
 מקום לימודים:  האקדמיה המלכותית למוזיקה, בית ספר גילדהול למוזיקה ודרמה 
 שפה מועדפת:  אנגלית 
 כלי נגינה:  פסנתר 
 פרסים והוקרה:  גבירה מפקדת במסדר האימפריה הבריטית (1941)  מפקדת במסדר האימפריה הבריטית (1936)  מדליית הזהב של החברה הפילהרמונית המלכותית (1942)  מדליית ולטר וילסון קובלט 
 פרופיל ב-IMDb
 
מיירה הס (באנגלית: Myra Hess‏; 25 בפברואר 1890 - 25 בנובמבר 1965), פסנתרנית יהודיה בריטית.
חייה

מיירה הס נולדה בלונדון למשפחה יהודית ולמדה באקדמיה המלכותית למוזיקה אצל טוביאס מאהטאי. הופעת הבכורה שלה הייתה בשנת 1907, בנגינת הקונצרט הרביעי לפסנתר מאת בטהובן בניצוח סר תומאס ביצ'ם. לאחר זאת יצאה למסע הופעות בבריטניה ובאמריקה הצפונית.
פרסום רב יותר קנתה בשנות מלחמת העולם השנייה. כיוון שכל אולמות הקונצרטים נסגרו, ארגנה מיירה הס סדרת קונצרטים לשעת צהריים בגלריה הלאומית, וברבים מהם ניגנה בעצמה. לאות הוקרה על הקונצרטים האלה הוענק לה תואר הכבוד Dame בשנת 1941.
הס נודעה בעיקר במוצרט, בטהובן ושומאן, אבל היה לה רפרטואר רחב, החל בדומניקו סקרלטי וכלה ביצירות בנות זמנה. היא ניגנה בביצוע בכורה הן את הסונאטה לפסנתר והן את הקונצרטו לפסנתר של האוורד פרגוסון. כמו כן הרבתה לנגן מוזיקה קאמרית וניגנה בדואו פסנתר עם דודניתה, איירין שארר.
פרי עבודתה המפורסם הוא עיבוד לפסנתר של פרק המקהלה "Jesu, bleibet meine Freude" מתוך הקנטטה מס' 147 של יוהאן סבסטיאן באך, Herz und Mund und Tat und Leben.
מטר מעוקב לשנייה

.
מטר מעוקב לשנייה (מקל"ש) הוא יחידת מידה במערכת SI למדידת ספיקה של מערכת להובלת נוזל או גז, והיא מציינת ספיקה שבה זורם במערכת מטר מעוקב אחד של נוזל או גז במשך שנייה אחת. מטר מעוקב לשנייה שקול לאלף ליטרים לשנייה.
המערכת הנמדדת עשויה להיות מערכת טבעית, כגון נהר, או מעשה ידי אדם, כגון צינור מים.
יחידת מידה קטנה יותר, אך משקפת ספיקה על פני תקופה ארוכה יותר, היא מלמ"ש – מיליון מטר מעוקב לשנה. אומנם המדידה היא ביחידות של מיליון מטר מעוקב, אך בשנה (כ-365 ימים) יש יותר מ-31 מיליון שניות, לכן מקל"ש אחד הוא 31.356 מלמ"ש.
ממלכת הונגריה (1000–1301)

ממלכת הונגריה תחת שלטון בית ארפאד תחילתה בכיבוש הונגריה על ידי המדיארים, שבט נוודים שמוצאו בארץ מאגנה הונגריה - כיום בשקיריה, אשר על נהר הוולגה. המדיארים המשיכו בפשיטות לאירופה המערבית, עד שהוכו על ידי הקיסר אוטו הראשון בקרב במישור לך ב-955. לאחר מכן ביססו המדיארים על אדמת הונגריה ממלכה ששמרה על הסדר הפיאודלי וקיבלה את הנצרות. הממלכה נלחמה עם ביזנטיון על השליטה בדלמאטיה ומבחינה פנימית הייתה עדה למאבקים בין האצילים הבכירים (המכונים "המגנאטים") ובין המלך. הפלישה המונגולית בשנת 1241 הביאה להונגריה חורבן והרס.
מהכיבוש המדיארי עד התבוסה בקרב בשדה לך

המדיארים, עם נודד שמוצאו בארץ מאגנה הונגריה - כיום בשקיריה, אשר על נהר הוולגה - היו משועבדים, תקופת-מה, לאימפריה הכוזארית. לאחר שסייעו לאימפריה הביזנטית במלחמתה בבולגרים, כבשו עשרת שבטי-המדיארים ("עשרת החצים") את ארץ הונגריה ("אגן הקרפטים") ב-896 בהנהגת ראש-השבט הראשי, הנסיך ארפאד. שנותיו הראשונות של הכיבוש התאפיינו בשיעבוד העמים הסלאבים ששכנו באזורי האגן הקרפטי ובסמוך לנהרות טיסה ודנובה, ובעוד שהסלאבים עבדו את האדמה, המשיכו המדיארים במסעות ביזה ושוד. כקודמיהם ההונים היו הפשיטות המדיאריות מקור לאימה ופחד לעמי אירופה. פשיטות המדיארים הטילו את חיתתן על מרבית היבשת, מהים הבלטי בצפון ועד למצר קורינתוס שביוון בדרום ועד לחצי האי האיברי בדרום מערב. פה ושם, אף סייעו בידם שליטים אירופיים שונים, בהשתמשם בהם נגד יריביהם. על-כל-פנים, מקץ שני דורות כאלה, התעשתו שליטי-אירופה, התאחדו נגדם וב-955 הובסו המדיארים על ידי הקיסר הגרמני אוטו הראשון בקרב בשדה לך (לכפלד) ליד העיר אאוגסבורג בדרום בוואריה. תבוסה זו הביאה לסיום הפשיטות, והפכה את המדיארים לעם, היושב על אדמתו.